Otrā deklinācija

Otrā deklinācija jeb -im deklinācija ir viena no sešām lietvārdu deklinācijām latviešu valodā. Pie otrās deklinācijas pieder vīriešu dzimtes lietvārdi, kam vienskaitļa nominatīvā ir galotne -is, savukārt vienskaitļa datīvā — -im. Tāpat pie šīs deklinācijas pieder vairāki izņēmumi, tai skaitā lietvārdi, kam vienskaitļa nominatīvā un ģenitīvā ir galotne -s, lietvārds suns un sāls. Pie otrās deklinācijas pieder arī no šiem izņēmumiem atvasinātie vārdi, piemēram, dārgakmens.

Otrās deklinācijas lietvārdiem var būt dažādas vokatīva formas (gan ar galotni, gan bez galotnes; tāpat ir iespējamas paralēlformas). Lielai daļai otrās deklinācijas lietvārdu vienskaitļa ģenitīvā, visos daudzskaitļa locījumos ir līdzskaņu mija.

 Locīšanas paraugs 
 Locījums  Vienskaitlis  Daudzskaitlis N  tēt-is  akmen-s  tēt-i  akmeņ-i Ģ  tēt-a  akmen-s  tēt-u  akmeņ-u D  tēt-im  akmen-im  tēt-iem  akmeņ-iem A  tēt-i  akmen-i  tēt-us  akmeņ-us I  ar tēt-i  ar akmen-i  ar tēt-iem  ar akmeņ-iem L  tēt-ī  akmen-ī  tēt-os  akmeņ-os V  tēt-i!  akmen-s!  tēt-i!  akmeņ-i!

 Atsauces 

 Ārējās saites 

 "Letonika" ieraksts

Kategorija:Valodniecība